recursal/SuperWikiNEXT-32B huggingface dataset:
**விண்மீன்களைக் கொண்டு இரவில் மணி அறியும்** கலை பழங்கால்ம் முதல் இந்தியா வழக்கத்தில் இருந்துள்ளது. இதற்கு சான்றாக தமிழில் 27 சிறிய ஓரிரண்டுவரிப் பாடல்களும் வடமொழியில் 27 ஒருவரி வாய்பாடுகளும் உள்ளன. வடமொழி வாய்பாடுகளுக்கு தஞ்சை சரஸ்வதி மகால் நூலகத்தில் உள்ள ஒரு கையெழுத்துப் பிரதியை (சுமார் 1728இல் துலஜராஜர் என்ற அரசரால் எழுதப்பட்டது) ஒரு சான்றாகக் கொள்ளலாம். இதைத்தவிர வெகு எளிதில் தோராயமாகச் சொல்லக்கூடிய அளவில் தமிழில் ஒரு ஒற்றைப்பாடலும் உள்ளது.

விவரம்
------

இவ்வாய்பாடுகளைக் கொண்டு தோராயமாக இரவில் நேரத்தைச் சொல்ல இயலும். நேரத்தைச் சொல்ல தேவையான அறிவு:

* 1. இவ்வாய்பாடுகள் (தமிழிலோ வடமொழியிலோ).
* 2. 27 நட்சத்திரங்களை வானில் அடையாளம் காட்டக்கூடிய திறமை.
* 3. அன்றைய திகதியைக்கொண்டு சூரியன் அன்று எந்த ராசியில் தோராயமாக எவ்வளவு முன்னேறியிருக்கும் என்ற மனக்கணக்கு.

ஒவ்வொரு வாய்பாடும் இன்ன விண்மீன் வானில் உச்சிவட்டத்தில் காணப்படுமானால் ராசிச் சக்கரத்தில்(Zodiac) உள்ள 12 ராசிகளில் இன்ன ராசி கீழ்வானில் "உதயமாகிக் கொண்டிருக்கும்" என்பதைச் சொல்கிறது. சூரியன் அப்பொழுது (இரவு நேரமானதால்) தொடுவானத்திற்கு அடியில் இருக்கும். சூரியன் இருக்கும் ராசிக்கும், "உதயமாகிக்கொண்டிருக்கும்" இந்த ராசிக்கும் உள்ள தூரத்தை எளிதில் மனதில் கணித்து விடலாம். இதிலிருந்து மாலை ஆறு மணிக்குப் பிறகு ஆன நேரத்தையோ அல்லது காலை ஆறு மணிக்கு இன்னும் இருக்கும் நேரத்தையோ கணக்கிட்டு விடலாம்.

உச்சிவட்டத்தில் காணப்படும் விண்மீன் ராசிச்சக்கரத்தில் உள்ள இடத்திலிருந்து 90 பாகை பின்னால் உள்ள விண்மீனின் இடத்தைச் சுட்டிக்காட்டி அது "உதயமாவதாக" வாய்ப்பாடு சொல்கிறது. அதனால் கணக்கிடுபவர் பூமியில் எந்த இடத்திலிருந்து பார்க்கிறார் என்பது முக்கியமில்லை. அவர் எந்த இடத்திலிருந்து பார்த்தாலும் வாய்பாடு மாறாது. வானில் உள்ள இரு இடங்களை இவ்வாய்பாடுகள் இணைத்துப் பேசுகின்றன.

இன்ன விண்மீன் உச்சிவட்டத்தைக் கடக்கும் போது இன்ன ராசி உதயமாகிறது என்று வாய்பாடு சொல்கிறது. ஆனால் 27 விண்மீன்களில் எல்லா விண்மீன்களும் வானத்தில் ரோகிணி, சித்திரை, மகம், சுவாதி, கேட்டை போன்று புள்ளி விண்மீன்களல்ல. விசாகம், அத்தம், ஆயிலியம், புனர்பூசம் போன்று சில வானத்தில் கையகல இடத்தையோ இன்ன்னும் அதிக இடத்தையோ அளாவுகின்றன. அதனால் இன்ன நட்சத்திரம் 'உச்சியில் காணப்பட்டால்' என்று வாய்பாடு சொல்லும்போது அதை வெறும் கண்ணால் பார்ப்பவர் தோராயமாகத்தான் தீர்வு செய்யமுடியும் என்பதால் கணிப்பு முறை துல்லியமாக இல்லாமல் தோராயமாகவே உள்ளது.

இவற்றையும் பார்க்கவும்
----------------------

* இரவில் மணி அறிதல்: தமிழில் ஒற்றைப்பாடல்
புவிக்கு மேலே அப்பிள் விண்வெளித் தொலைநோக்கி விண்வெளி ஓடம் 109 திட்டத்தில்
**விண்வெளிப் பயணவியல்** *(Astronautics)* என்பது புவியின் வளிமண்டலத்திற்கு அப்பால் இருக்கும் புற விண்வெளியில் பயணம் செய்வது பற்றிய கோட்பாடுகள் மற்றும் பறத்தல் செயல்பாடுகள் தொடர்பான அறிவியல் துறையாகும். இத்துறை அண்டப் பயணவியல் என்றும் அழைக்கப்படுகிறது.

வானூர்தியியல் என்ற சொல்லின் ஒப்புமை அடிப்படையில் விண்வெளிப் பயணவியல் என்ற சொற்றொடரும் உருவாக்கப்பட்டது. இவ்விரு துறைகளின் தொழில்நுட்பங்களும் ஒன்றுடன் ஒன்று மேற்படிதல் ஒரு குறிப்பிட்ட அளவுக்குச் சார்ந்துள்ளது. இதனால் விண்வெளி என்ற சொல் பெரும்பாலும் இரண்டு துறைகளிலும் பயன்படுத்தப்படுகிறது.

வானூர்தியியலில் உள்ளது போலவேநிறை, வெப்பநிலை மற்றும் புற சக்திகள் போன்றவற்றினைக் கட்டுப்படுத்தும் தொழில்நுட்ப பயன்பாடுகள், விண்வெளியில் காணப்படும் உயர்தர வகை வெற்றிடம் அதாவது எடையின்மை நிலை, கதிர்வீச்சு வட்டாரங்களின் கோளிடை விண்வெளித் தாக்குதல்கள், தாழ்புவி காந்தப்பட்டைகள் ஆகியனவற்றை எதிர்கொள்ள அங்கும் அவசியாமாகின்றன.விண்வெளி செலுத்து வாகனங்கள் பெரும்பலம் வாய்ந்த சக்திகளை எதிர்த்து நிற்கவேண்டியுள்ளது. செயற்கைக்கோள்கள் மிகவும் குறுகிய கால இடைவெளியில் பெரும் வெப்பநிலை வேறுபாடுகளைச் சந்திக்க வேண்டியுள்ளது.

இதனால் விண்வெளிப் பயணவியல் பொறியாளர்கள் மீது தீவிர கட்டுப்பாடுகள் சுமத்தப்படுகின்றன. விண்கலங்கள் சுற்றுப்பாதையை அடைய நிறை முக்கியத்துவம் பெறுவதால் விண்கலச் சுமையைக் குறைத்து வடிவமைத்தலும் முக்கியத்துவம் பெறுகிறது. வடிவமைப்பில் நிறையைச் சேமித்தால் விண்கலத்தின் பயணம் புவியின் நிறை ஈர்ப்பு விசையில் இருந்து விடுபட்டு சுற்றுப்பாதையை அடைதல் எளிதாகும்.

மேற்கோள்கள்
-----------

1. ↑  *Understanding Space: An Introduction to Astronautics*, Sellers. 2nd Ed. McGraw-Hill (2000)
**விண்வெளிக்கடலியல்** *(Astrooceanography)* என்பது பூமி என்ற கோள்கிரகத்துக்கு வெளியே இருக்கும் கடல்களைப் பற்றிப் படிக்கும் அறிவியல் துறையாகும். விண்வெளி உயிரியல், விண்வெளி வேதியியல், விண்வெளி நிலவியல் போன்ற மற்ற கோள் அறிவியல் துறைகள் போலல்லாமல் சனி கோளின் டைட்டன் மற்றும் வியாழன் கோளின் கனிமீடு போன்ற நிலாக்களில் கடல் இருப்பது கண்டறியப்பட்ட பின்னர்தான் விண்வெளிக்கடலியல் துறை தோன்றியது. மேலும் இந்நிலவுகளை நோக்கிய பயணங்கள் தொடர்ந்து அங்குள்ள பாறை அல்லது பனிக்கட்டி அடுக்குகளுக்கு கீழே இருக்கும் சமுத்திரங்களை அடையும் வரை இந்தத் துறையின் ஆய்வுகள் ஊகத்தின் அடிப்படையிலான நெடுநீள் ஆய்வுகளாகவே இருக்கும். நெப்டியூனில் உள்ள கடலில் திரவ வைரம் உள்ளது என்பது தொடங்கி வியாழனில் உள்ள கடலில் இராட்சத திரவ ஐதரசன் பெருங்கடல் உள்ளது என்பது வரையிலான பல கோட்பாடுகள், நமது சூரிய மண்டலத்தில் உள்ள விண்பொருட்கள் தொடர்பாக உள்ளன. 

விண்வெளிக்கடலியல் துறை விண்வெளி உயிரியல் துறையுடன் நெருங்கிய தொடர்பு கொண்டது ஆகும். ஏனெனில் சிறிய வகை உயிரினங்கள் வாழ்வதற்கேற்ற சூழல்வாய்ப்பு கடல்களில்தான் சாத்தியமாகும்.

மேற்கோள்கள்
-----------

1. ↑
2. ↑
3. ↑
4. ↑
**பிரேசிலிய கால்பந்து கூட்டமைப்பு** (*Brazilian Football Confederation*, போர்த்துக்கேய மொழி: *Confederação Brasileira de Futebol* அல்லது CBF) பிரேசில் நாட்டில் காற்பந்தாட்டதை கட்டுப்படுத்தும் நிர்வாக அமைப்பாகும். இது சூன் 8, 1914 இல் *பிரேசிலிய விளையாட்டு கூட்டமைப்பு* எனப் பொருள்படும் *Confederação Brasileira de Desportos* (CBD)ஆக நிறுவப்பட்டது. இதன் முதல் தலைவராக ஆல்வரோ சமீத் இருந்தார். இது பிரேசிலிய தேசியப் போட்டிகளான *கேம்பனேடோ பிரேசிலீரோ டெ புட்பால்* போட்டிகளையும் (நான்கு நிலைகளையும்) *பிரேசில் கோப்பை போட்டி*யையும் நிர்வகிக்கிறது. தவிரவும் வட்டாரப் போட்டிகளான *கோப்பா டொ நோர்டெஸ்டெ*வையும் நடத்துகிறது. பிரேசில் தேசிய காற்பந்து அணியையும் பிரேசில் மகளிர் தேசிய கால்பந்து அணியையும் மேலாண்மை செய்கிறது. தொழில்முறை கால்பந்து அணிகளுடைய பிரேசிலியக் கழகங்கள் இக்கூட்டமைப்பின் அங்கத்தினர்கள் ஆவர். மாநில கூட்டமைப்புகள் இந்த தேசிய கூட்டமைப்பின் கீழ் இயங்குகின்றன. 

இரியோ டி செனீரோவின் புறநகரான பர்ரா டா டியூக்காவில் இதன் அலுவலகம் அமைந்துள்ளது. இக்கூட்டமைப்பிற்கான பயிற்சி மையம், கிராண்யா கோமரி, டெரெசோபோலிசில் அமைந்துள்ளது.

மேற்சான்றுகள்
-------------

1. ↑  "A sede da seleção pentacampeã: uma opção de passeio" (Portuguese). TeresópolisOn. 2010-11-28 அன்று மூலம் பரணிடப்பட்டது. 2009-02-17 அன்று பார்க்கப்பட்டது.CS1 maint: Unrecognized language (link)

வெளி இணைப்புகள்
---------------

* Official site (போர்த்துக்கேயம்)
* FA பரணிடப்பட்டது 2014-01-26 at the வந்தவழி இயந்திரம் site (ஆங்கிலம்)
* Brazil பரணிடப்பட்டது 2018-10-19 at the வந்தவழி இயந்திரம் at FIFA site
**பித்தளை** (ஆங்கில மொழி: *Brass*) என்பதுச் செப்பு, துத்தநாகம் ஆகிய உலோகங்கள் சேர்ந்த ஒரு கலப்புலோகம். 

பித்தளையால் ஆன ஓர் தாயக்கட்டையுடன் அருகில் செப்பு மற்றும் துத்தநாகம்
வேலை செய்வதற்கு எளிதாகவும், கடுமையானதாகவும் இருப்பதால் பித்தளை ஒரு சிறந்த உற்பத்திக்குரிய பொருளாக இருக்கிறது. அல்பா பித்தளை எனப்படும் 40% க்குக் குறைவான துத்தநாகத்தைக் கொண்டுள்ள பித்தளை இளக்கத்தன்மை (malleable) காரணமாகக் குளிர் நிலையிலேயே வேலை செய்யக்கூடியதாக உள்ளது. கூடுதலான அளவு துத்தநாகத்தைக் கொண்ட பீட்டா பித்தளையைச் சூடாக்கி மட்டுமே வேலை செய்ய முடியும் எனினும் அது கடுமையானதும், உறுதியானதும் ஆகும். 45% க்கும் மேலான அளவு துத்தநாகத்தைக் கொண்ட வெண்பித்தளை இலகுவில் நொருங்கக் கூடியது என்பதால் பொதுவான பயன்பாட்டுக்கு உதவாது. அவற்றின் இயல்புகளை மேம்படுத்துவதற்காக சிலவகைப் பித்தளைகளில் வேறு உலோகங்களும் சேர்க்கப்படுவது உண்டு. 

பித்தளை ஓரளவுக்குத் தங்கத்தை ஒத்த மஞ்சள் நிறம் உடையது. இதன் காரணமாகப் பல்வேறு அலங்காரத் தேவைகளுக்கு இவ்வுலோகத்தைப் பயன்படுத்துகிறார்கள். இளக்கத்தன்மை மற்றும் அதன் ஒலியியல் இயல்புகள் காரணமாகப் பித்தளை பல்வேறு இசைக்கருவிகள் செய்வதற்கும் பயன் படுகின்றது. இந்தியாவிலும் பாத்திரங்கள், விளக்குகள், மற்றும் பல வீட்டுப் பயன்பாட்டுப் பொருட்கள் உட்பட ஏராளமான பொருட்கள் பித்தளையில் செய்யப்படுகின்றன. 

வரலாற்றுக்கு முற்பட்ட காலத்திலேயே பித்தளையை மனிதன் அறிந்திருந்தான். உண்மையில் துத்தநாகம் பற்றி அறிவதற்கு முன்னமே பித்தளை பற்றிய அறிவு மனிதனுக்கு இருந்தது. செப்பையும், கலமைன் எனப்படும் துத்தநாகத்தின் தாதுப்பொருளையும் சேர்த்து உருக்கிப் பித்தளை செய்யப்பட்டது.

மேற்கோள்கள்
-----------

இவற்றையும் பார்க்கவும்
----------------------

* கலப்புலோகங்களின் பட்டியல்
* உலோகவியல்
**மனடத்து குஞ்சு மக்கார் பிள்ளை (Mnadath Kunju Mackar Pillay)** (1880 - 1966) சிறீ மூலம் பிரபல சட்டமன்றத்தில் பணியாற்றிய இவர் ஓர் இந்திய தொழிலதிபரும் வங்கியாளரும், அறப்பணிகளை செய்தவரும், அரசியல்வாதியுமாவார்.  இவர் ஒரு முன்னணி முந்திரி, எலுமிச்சை ஏற்றுமதியாளராகவும், பெயரிடப்பட்ட மக்கார் பிள்ளை அண்ட் சன்ஸ் லிமிடெட் என்ற நிறுவனத்தின் நிறுவனராகவும் இருந்தார். 

1965 ஆம் ஆண்டில் திருவாங்கூர் மாநில வங்கி இணைக்கப்படுவதற்கு முன்பு , ஆலுவா நகராட்சியின் முதன்மை நிதி நிறுவனமான ஆலுவா வங்கியின் விளம்பரதாரராக இருந்தார்.

சுயசரிதை
--------

ஆலுவா விவசாயியும் வர்த்தகருமான மனடத்து குஞ்சுவுக்கு மூன்று மகன்களில் இரண்டாவதாக மக்கார் பிள்ளை பிறந்தார். 

1941 ஆம் ஆண்டில், திருவிதாங்கூர் இராச்சியத்தின் மிகப்பெரிய வர்த்தக நிறுவனங்களில் ஒன்றான மக்கார் பிள்ளை & சன்ஸ் நிறுவனத்தை பிள்ளை நிறுவினார். இந்நிறுவனம் அத்தியாவசிய எண்ணெய்களை நேரடியாக ஏற்றுமதி செய்வதன் மூலம் மலபார் கடற்கரையில் உள்ள பிரிட்டிசு வர்த்தக நிறுவனங்களின் ஏகபோகத்தை முதலில் சவால் செய்த நிறுவனமாகும். 

பிள்ளையின் மூத்த சகோதரர் எம்.கே.காதர் பிள்ளை 1921 இல் உருவாக்கப்பட்ட ஆலுவா நகராட்சியின் முதல் தலைவராக இருந்தார். 99 பெரும் வெள்ளத்தின் போது காதர் பிள்ளை தனது சேவைக்காக பிரிட்டிசு இராச்சியத்தின் கான் சாகிப் பட்டத்தை பெற்றார்.

அறப்பணிகள்
----------

கீழ்மடு காதி மற்றும் கிராம தொழில்துறை கூட்டுறவு சங்கம்  மற்றும் கீழ்மடு கூட்டுறவு வங்கி உள்ளிட்ட ஆலுவாவின் உள்ளூர் பொருளாதாரத்தை வலுப்படுத்தும் கூட்டுறவுகளை நிறுவுவதில் மக்கார் பிள்ளை முக்கிய பங்கு வகித்தார். 

முஸ்லீம் பெண்களின் கல்வியின் ஆதரவாளராகவும் பிள்ளை இருந்தார். நிறுவனத்தின் பெண் மாணவர்களின் கல்விக்கு நிதியளிப்பதற்காக அலிகர் முஸ்லீம் பல்கலைக்கழகத்திற்கு கணிசமான உதவித்தொகை வழங்கினார்.

நினைவு
------

* எடத்தலாவில் ஒரு கல்லூரிக்கு எம்.இ.எஸ் எம். கே. மக்கார் பிள்ளை கல்லூரி எனப்பெயரிடப்பட்டுள்ளது.
* ஆலுவா அரசு மருத்துவமனையில் எம். கே. மக்கார் பிள்ளையின் நினைவாக ஒரு பகுதி எழுப்பப்பட்டது

குறிப்புகள்
-----------

1. ↑  "History of legislative bodies in Kerala-- Sri Moolam Praja Sabha". *www.keralaassembly.org*. 2020-06-19 அன்று பார்க்கப்பட்டது.
2. 1 2  "റയോൺസിൻ്റെ സൈറൺ മുഴങ്ങുന്നു, "പ്രത്യാശയിലേക്ക് "". *NewsWaves* (ஆங்கிலம்). 2020-06-10. 2020-06-20 அன்று மூலம் பரணிடப்பட்டது. 2020-06-19 அன்று பார்க்கப்பட்டது.
3. ↑  "خان صاحب", *آزاد دائرۃ المعارف، ویکیپیڈیا* (உருது), 2020-06-07, 2020-06-19 அன்று பார்க்கப்பட்டது
4. ↑  "Khadi & Village Industries Co-operative Society". *kkvics.com*. 2021-02-27 அன்று மூலம் பரணிடப்பட்டது. 2020-06-19 அன்று பார்க்கப்பட்டது.
5. ↑  "Renaming Order for the MES College for Advanced Studies, Edathala". *Mahatma Gandhi University Register*. 3 December 2019. .
**எம். கோவிந்தன்** (1919-1989) ஒரு மலையாள எழுத்தாளர் மற்றும் சிந்தனையாளர்களில் ஒருவர். தமிழிலும் மலையாளத்திலும் ஏராளமான சிந்தனையாளர்கள் மேல் ஆழமான செல்வாக்கு செலுத்தியவர். கவிதை, கட்டுரைகள், அரசியல், சினிமா என பல துறைகளில் பங்களிப்பாற்றியிருக்கிறார்

வாழ்க்கை வரலாறு
---------------

திரிச்சூர் அருகே பொன்னானி என்ற ஊரில் 1919 ல் பிறந்தார். இந்திய விடுதலைப் போராட்டத்தில் ஈடுபட்டமையால்முறையான கல்வி பயிலவில்லை. கம்யூனிஸ்டுக் கட்சியின் ஆரம்பநாட்களில் அதில் தீவிரமாக ஈடுபட்ட கோவிந்தன் அதன் பின்னர் அதில் இருந்து விலகி எம். என். ராயின் ராடிக்கல் ஹ்யூமனிஸ்ட் கட்சியின் பொறுப்பில் இருந்தார். சென்னை அரசு ஊழியராக 14 வருடம் பணியாற்றினார். எம். என். ராயின் சிந்தனைகளில் தீவிரமான ஈடுபாடுகொண்டவராக இருந்தார்.

சென்னையில் ஹாரீஸ் ரோட்டில் இருந்த இவரது இல்லம் எழுத்தாளர்கள் மற்றும் கலைஞர்கள் கூடும் இடமாக இருந்தது. தமிழில் கி. ஆ. சச்சிதானந்தம், சுந்தர ராமசாமி போன்றவர்கள் இவரிடம் நெருக்கமானவர்களாக இருந்தனர். மலையாளத்தில் எம். கங்காதரன், ஆற்றூர் ரவிவர்மா, பி. கே. பாலகிருஷ்ணன், ஆனந்த், சச்சிதானந்தன், ஓ. வி. விஜயன் போன்றவர்களை இவரது மாணவர்களாகக் கருதபடுகிறார்கள்.

கோவிந்தன் "நவச்க்தி", "கோபுரம்" ஆகிய சிற்றிதழ்களை நடத்தினார். "சமீக்‌ஷா" என்ற சிற்றிதழை 1967 முதல் சென்னையில் இருந்து கொண்டு மலையாளத்தில் வெளியிட்டார். அதில் நல்ல தமிழ் சிறுகதைகளை வெளியிட்டார். மலையாளத்தின் புதிய அலை இலக்கியம் இந்த இதழில் உருவானதுதான்.

1989 தன் மனைவியின் சொந்த ஊரான குருவாயூரில் மறைந்தார். இவருக்கு ஒரே மகன். மானவேந்திரநாத். இவர் ஒரு நாடக நடிகர். எம். கோவிந்தன் நினைவாக கேரளமாநிலம் காசர்கோடு மாவட்டத்தில் ஒரு கேரள கலைக்கிராமம் உருவாக்கப்பட்டுள்ளது. நாட்டுப்புறக்கலைகளுக்கான அமைப்பு இது. திரிச்சூரில் எம்.கோவிந்தன் நினைவுப்பேருரை வருடம் தோறும் நிகழ்த்தப்படுகிறது.

படைப்புகள்
----------

* கோவிந்தனின் கவிதைகள்
* கோவிந்தனின் கட்டுரைகள்
* நோக்குகுத்தி [நீள்கவிதை]
* சர்ப்பம் [கவிதைகள் ]
* நோக்குகுத்தி [திரைப்படம். இயக்கம் மங்கட ரவி வர்மா]

வெளி இணைப்புகள்
---------------

* எம் கோவிந்தன் நினைவு
* சுந்தர ராமசாமியும் எம்.கோவிந்தனும் சில இலக்கிய யூகங்களும்
**சி.எ.ஆர்.** - **காம்பஸ் அண்ட் ரூலர்** (C.a.R.– Compass and Ruler) ஓர் இலவச மற்றும் திறமூல ஊடாடும் வடிவியல் மென்பொருள் ஆகும். இதன்மூலம் யூக்ளீட் வடிவியல் மற்றும் யூக்ளீட் அல்லாத வடிவியல் அமைப்புகளைச் செய்ய இயலும். இந்த மென்பொருள் ஜாவா (நிரலாக்க மொழி) அடிப்படையிலானது. ஆசிரியர் ஐச்ஸ்டாட்-இங்கோல்ஸ்டாட்டின் கத்தோலிக்க பல்கலைக்கழகத்தின் ரெனே க்ரோத்மேன் ஆவார். இது குனு பொது பொது உரிமத்தின் (ஜிபிஎல்) விதிமுறைகளின் கீழ் உரிமம் பெற்றது.

பணிகள்
------

ஜாவா குறுநிரல்களை உருவாக்க இந்த மென்பொருள் பயன்படுகிறது. *ஆப்லெட்வியூவரினைப்* பயன்படுத்தி கட்டளை வரியிலிருந்து இந்த குறுநிரல்களைப் பயன்படுத்தலாம். (முன்னதாக இதனை உலாவியில் இயக்கப்படலாம், ஆனால் உலாவிகளில் ஜாவா ஆதரவு சில ஆண்டுகளாக முடக்கப்பட்டுள்ளது. )

மேலும் காண்க
------------

யூக்ளீட் வடிவியல்

வெளி இணைப்புகள்
---------------

* Ca. ஆர்.
* CaRMetal - இது Ca அனைத்தையும் உள்ளடக்கியது ஆர் செயல்பாடுகள், ஆனால் வரைகலை இடைமுகக் கண்ணோட்டத்திலிருந்து வேறுபட்ட அணுகுமுறையைப் பின்பற்றுகிறது.
* Ca இன் வரலாறு பரணிடப்பட்டது 2008-09-23 at the வந்தவழி இயந்திரம் ஆர். பரணிடப்பட்டது 2008-09-23 at the வந்தவழி இயந்திரம்
* Ca ஐப் பயன்படுத்துவதற்கான ஒரு அடிப்படை பயிற்சி ஆர்-உருவாக்கிய ஜாவா ஆப்பிள்ட்ஸ்
**சி. வி. விசுவேசுவரா** ( C.V. Vishveshwara 6 மார்ச்சு 1938–16 சனவரி 2017) என்பவர் இந்திய அறிவியலாளர், கருந்துளை ஆய்வாளர் மற்றும் வானியலாளர் ஆவார். ஐன்சுடீன் சார்புக் கொள்கையை ஆழமாக ஆய்வு செய்து அதில் நிபுணர் ஆனார்.

இளமையும் கல்வியும்
------------------

சி. வி. விசுவேசுவராவின் தந்தை பத்மசிறீ சி. வி. வெங்கடராமையா ஒரு கல்வியாளர். விசுவேசுவரா சிறுவராக இருக்கும்போது இலக்கியம் இசை ஆகியவற்றில் ஆர்வம் காட்டினார். கொலம்பியா பல்கலைக்கழகத்தில் அணுத் துகள் இயற்பியல் துறையில் முதுகலை பட்டம் பெற்ற சி.வி.விசுவேசுவரா, மேரிலேண்ட் பல்கலைக்கழகத்தில் கருந்துளைகள் பற்றி ஆய்வுசெய்து முனைவர் பட்டம் பெற்றார். 
நியூயார்க்கு பல்கலைக்கழகம், பாசுடன் பல்கலைக்கழகம், பிட்சுபர்க் பல்கலைக் கழகம் ஆகியவற்றில் கற்பிக்கும் துறையில் 
பணி செய்தார். பின்னர் சொந்த ஊரான பெங்களூருவுக்குத் திரும்பினார்.

அறிவியல் பணிகள்
---------------

கடந்த 1970 ஆம் ஆண்டு ‘கருந்துளை வடிவம் பற்றிய ஆராய்ச்சியில் ஈடுபட்டார். இதைத் தொடர்ந்து 130 கோடி ஆண்டுகளுக்கு முன்பு இரண்டு ராட்சதக் கருந்துளைகள், ஒன்றை யொன்று சுற்றிக்கொண்டே மோதியபோது ஏற்பட்ட ஈர்ப்பலைகளின் வடிவத்தை வரைந்தார்.

பெங்களூருவில்  கோளரங்கத்தைத் தோற்றுவித்து அதன் இயக்குநராக இருந்தார். கோளரங்கு நிகழ்ச்சிகளை எழுதியும் நிகழ்ச்சிகளை இயக்கியும் செயல்பட்டார். இரண்டு அறிவியல் குறும் படங்களை உருவாக்கினார். ஐன்சுடீன் கருந்துளைகள் பற்றி சில நூல்களும் பல கட்டுரைகளும் எழுதினார்.

மேற்கோள்
--------

1. ↑

வெளி இணைப்புகள்
---------------

* Leaves from an unwritten diary:
* The Engelbert Experience-Pathways from the Past:

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* நெதர்லாந்து

 |
| கல்விசார் | 
* CiNii
* zbMATH

 |
| மற்றவை | 
* SNAC
* IdRef

 |
சர்வதேச செஞ்சிலுவை சங்க கட்டிடம் 
உலகிலேயே சுவிட்சர்லாந்து நாட்டின் ஜெனீவா நகரில் தான் அதிகமான அளவில் **சர்வதேச அமைப்புக்கள்** உள்ளன.
**சர்வதேச அமைப்பு** அல்லது **பன்னாட்டு அமைப்பு** (International organization) என்பது பன்னாட்டு உறுப்பினர்களைக் கொண்டு ஒரு நல்ல நோக்கத்திற்காகவும், எந்த ஒரு செயலிலும் தன்னை முன்னிலைப்படுத்தியும் உலக மக்களுக்காக செயல்படும் ஒரு அமைப்பாகும்.

இந்த அமைப்புகளில் இரண்டு வகைகள் உள்ளன
-------------------------------------

### பன்னாட்டு அரசுசாரா அமைப்புகள்]] (INGOs)

இவை பன்னாட்டளவில் செயற்படும் அரசு சார்பற்ற அமைப்புகள் (NGOs). இலாப நோக்கற்ற அமைப்புக்களான (NPO), சுவிட்சர்லாந்து நாட்டின் ஜெனீவா நகரில் அமைந்துள்ள உலக சாரணர் இயக்கம் அமைப்பு (WOSM), சர்வதேச செஞ்சிலுவைச் சங்கம் (ICRC), மற்றும் எல்லைகளற்ற மருத்துவர்கள் அமைப்பு (MSF) போன்றவை இவ்வகையில் அடங்கும்.

### பன்னாட்டு அரசுசார் அமைப்புக்கள்(IGO)

இவ்வகையான அமைப்புகள் ஏதோ ஒரு அரசு (sovereign state) சார்ந்தே இயங்குகின்றன. இவற்றில் முக்கியமான அமைப்புகள் ஐநா (UN), பிரான்சு நாட்டின் தலைநகர் பாரிஸ் நகரில் இயங்கும் மாநிலபொருளியல் கூட்டுறவு மற்றும் வளர்ச்சிக்கான அமைப்பு (OECD), வியன்னாவின் ஆசுதிரியா நகரில் இயங்கும் ஐரோப்பாவில் பாதுகாப்புக்கும் ஒத்துழைப்புக்குமான அமைப்பு (OSCE), பிரான்சு நாட்டின் ஸ்திராஸ்பூர்க் நகரில் இயங்கும் ஐரோப்பிய மன்றம் (CoE), ஐரோப்பிய ஒன்றியம் (EU), சுவிட்சர்லாந்து நாட்டின் ஜெனீவா நகரில் இயங்கும் உலக வணிக அமைப்பு (WTO ) போன்றவை ஆகும்.

பிரான்ஸ் நாட்டின் ஸ்திராஸ்பூர்க் என்ற நகரில் அமைந்துள்ள ஊடுருவல் மத்தியகுழு (Central Commission for Navigation on the Rhine) உலகின் பழமையான பன்னாட்டு அமைப்பாகும். இந்த அமைப்பு வியன்னா மாநாட்டின் மூலம் 1815ம் ஆண்டு நிறுவப்பட்டது.

மேற்கோள்கள்
-----------

1. ↑  (பிரெஞ்சு) François Modoux, "La Suisse engagera 300 millions pour rénover le Palais des Nations", *Le Temps*, Friday 28 June 2013, page 9.
2. ↑  (பிரெஞ்சு) François Modoux, "La Suisse engagera 300 millions pour rénover le Palais des Nations", *Le Temps*, Friday 28 June 2013, page 9.
3. ↑  "Intergovernmental organizations having received a standing invitation to participate as observers in the sessions and the work of the General Assembly and maintaining permanent offices at Headquarters." United Nations Department of Public Information, United Nations Secretariat.

வெளி இணைப்புகள்
---------------

* Procedural history and related documents on the *Articles on the Responsibility of International Organizations* in the Historic Archives of the United Nations Audiovisual Library of International Law
**பிரெல்லி நாட்காட்டி** (The Pirelli Calendar) பிரெல்லி நிறுவனத்தின் ஐக்கிய இராச்சியத் துணைநிறுவனம் வெளியிடும் ஓர் வணிக நாட்காட்டியாகும். 1964ஆம் ஆண்டு முதல் இது ஆண்டுதோறும் வெளியிடப்படுகிறது.மிகக் குறைவான அளவில் வெளியிடப்படும் இந்த நாட்காட்டி சந்தையில் விற்பனைக்கில்லாது பிரெல்லி நிறுவனத்தின் மிக முக்கிய வாடிக்கையாளர்களுக்கும் பிரபலமானவர்களுக்கும் மட்டுமே விநியோகிக்கப் படுகிறது.ஆகவே இதற்கு மிகுந்த தேவை ஏற்பட்டுள்ளது. மேலும் உலகின் சிறந்த பெண் வடிவழகிகளின் கவர்ச்சியான,சில கலைநயம் மிக்க நிர்வாண ஒளிப்படங்கள் உட்பட, ஒளிப்படங்களைத் தாங்கி வருவதும் இதன் மீதான மதிப்பைக் கூட்டுகிறது.

1973ஆம் ஆண்டு எண்ணெய் அதிர்ச்சியை அடுத்து ஏற்பட்ட உலக பொருளாதாரத் தேக்கத்தின் தாக்கமாக பிரெல்லி இந்த நாட்காட்டி வெளியீட்டை நிறுத்தி யிருந்தது.பத்தாண்டுகள் கழித்து இதனை வெளியிடுவதை மீண்டும் துவங்கியது.தற்போது இது ஆண்டுதோறும் தடையின்றி வெளியிடப்படுகிறது.

இந்த நாட்காட்டியில் இடம்பெறுவதை ஓர் சிறப்பு என ஒளிப்பட வடிவழகிகள் கருதுகிறார்கள். அவ்வாறே தாங்கள் எடுத்த ஒளிப்படங்கள் வருவதையும் ஒளிப்பட வல்லுனர்கள் பெருமையாகக் கருதுகின்றனர்.

உசாத்துணைகள்
------------

1. "The myth of the Pirelli Cal". *Pirelli - Calendar*. December 12, 2007 அன்று பார்க்கப்பட்டது.;
2. "The Cal: a collection of masterpieces". *Pirelli*. December 12, 2007 அன்று பார்க்கப்பட்டது.
3. Hargreaves, Steve (February 15, 2005). "Pinups for the auto elite". CNNMoney. .

வெளியிணைப்புகள்
---------------

* அலுவல்முறை பிரெல்லி நாட்காட்டி தளம் - ஒளிப்படத் தொகுப்புடன்
* 2008 பிரெல்லி நாட்காட்டி தோற்றங்கள்
* நகர்படம்: ஐம்பதாண்டு பிரெல்லி நாட்காட்டி ஒளிப்படங்கள் பரணிடப்பட்டது 2008-02-01 at the வந்தவழி இயந்திரம்
* பிரெல்லி தொழிலாளர்களின் எதிர்ப்பு
1. ***பித்தக்கான்கள்***: 2. உட்கல்லீரல் பித்தக்கான், 3. இடது, வலது கல்லீரல் கான்கள், 4. பொதுக் கல்லீரற் கான், 5. பித்தப்பைக் கான், 6. பொதுப் பித்தக்கான், 7. வாட்டரின் குடுவையம், 8. பெரும் முற்சிறுகுடல் முகிழ்ப்பு  

9. பித்தப்பை, 10–11. வலது மற்றும் இடது கல்லீரல் சோணை. 12. மண்ணீரல்.   

13. உணவுக்குழாய். 14. இரைப்பை. *சிறுகுடல்*: 15. முன்சிறுகுடல், 16. இடைச்சிறுகுடல்  

17. ***கணையம்***: 18: துணைக் கணையக் கான், 19: கணையக் கான்.  

20–21: வலது, இடது சிறுநீரகம்.  

**பித்தப்பைக்கான்** என்பது பித்தப்பையை பொதுக் கல்லீரற் கானுடன் இணைக்கும் சிறிய நாள அமைப்பாகும். இவை இரண்டும் இணைந்து பொதுப் பித்தக்கான் உருவாகுகின்றது. *பித்தப்பைக்கான்* பித்தப்பை நாடியின் அருகாமையில் அமைந்துள்ளது. இதனுள் பகுதியில் சுருள்வடிவ அடைப்பிதழ் அமைந்துள்ளது. இது அடைப்பிதழாயினும் இதனது குறைவான செயற்படுதிறனால் பித்தப்பையில் இருந்து வெளியேறிய பித்தம் பின்னோக்கிப் போவது தடுக்கப்படுவது இல்லை, மாறாக பித்தநீர் சுயாதீனமாக பித்தப்பைக்கும் பித்தக்கானுக்கும் இடையே சென்றுவருகின்றது.

பித்தக்கற்கள் பித்தப்பையிலிருந்து வெளியேறி பித்தப்பைக்கானை அல்லது பொதுப் பித்தக்கானை அடைக்கலாம், இதனால் பித்தநீர் ஓட்டம் தடைப்பட்டு தேங்குகின்றது. இதனால் பித்தப்பையுள் அழுத்தம் அதிகரித்து வீங்குகின்றது. இந்நிலையில் குறிப்பிட்ட நபருக்கு தாங்க முடியாத வலி உணரப்படும். இது பித்தத் திருகுவலி (biliary colic) எனப்படும்.

படத்தொகுப்பு
------------

* சமிபாட்டுத்தொகுதி விளக்கப்படத்தில் பித்தப்பைக் கான் காட்டப்பட்டுள்ளதுசமிபாட்டுத்தொகுதி விளக்கப்படத்தில் பித்தப்பைக் கான் காட்டப்பட்டுள்ளது
* பித்தப்பை, பித்தக்கான்களின் வெட்டுமுகத் தோற்றம்பித்தப்பை, பித்தக்கான்களின் வெட்டுமுகத் தோற்றம்
* வாயினாளம் மற்றும் அதனது பகுதிகள்வாயினாளம் மற்றும் அதனது பகுதிகள்
* பித்தப்பைக் கான்.கல்லீரலின் உடலக மேற்பரப்புபித்தப்பைக் கான்.கல்லீரலின் உடலக மேற்பரப்பு

மேற்கோள்கள்
-----------

1. ↑
2. ↑
**ஆயிரம் ஜன்னல் வீடு** சிவகங்கை மாவட்டம், காரைக்குடியில் உள்ள செட்டிநாடு பகுதியில் அமைந்துள்ள பாரம்பரிய செட்டிநாடு வீடுளில் ஒன்றாகும். இது காரைக்குடியின் பிரதான அடையாளங்களில் ஒன்றாக உள்ளது.

சிமெண்டு கலவையை பயன்படுத்தாமல், காரைக்குடி பகுதிக்கே உரித்தான சுண்ணாம்பு கற்களை பயன்படுத்தி அமைக்கப்பட்டுள்ளது. இப்பகுதி வீடுகளின் கட்டமைப்பு, கலையம்சம் மற்றும் பன்முக பயன்பாடு ஆகியவற்றின் அடிப்படையில் காரைக்குடி, பாரம்பரியம் மிக்க நகரமாக அரசால் அறிவிக்கப்பட்டுள்ளது.

வீட்டின் அமைப்பு
----------------

இவ்வீடானது 20,000 சதுர அடியில் மிகவும் விசாலமான முறையில் அமைந்துள்ளது, இவ்வீட்டில் 25 பெரிய அறைகளும் மற்றும் ஐந்து கூடங்களும் உள்ளன. கிட்டத்தட்ட 20 கதவுகள் மற்றும் 100-க்கும் மேற்பட்ட ஜன்னல்கள் அமைப்புடன் 1000 ஜன்னல் கதவுகளுடன் கண்களை கவரும் விதத்தில் இவ்வீடு கட்டப்பட்டுள்ளது. வீட்டின் பிரதான வாசலுக்கான சாவியே கிட்டத்தட்ட ஒரு அடி நீளம் கொண்டுள்ளது.

இவ்வீட்டின் மரவேலைப்பாடுகள் பர்மா தேக்கு மரங்களைக் கொண்டும், ஆத்தங்குடி மற்றும் இத்தாலிய சலவை கற்களைக் கொண்டு தரை வேலைப்பாடுகளும் அமைந்துள்ளது. இயற்கையில் கிடைக்கும் பொருட்களை கொண்டு வண்ண பூச்சுக்களும், ஓவியங்களும் வரையப்பட்டுள்ளது.  பெல்ஜியம் நாட்டிலிருந்து வரவழைக்கப்பட்ட விளக்குகள் இவ்வீட்டிற்கு அழகு சேர்க்கின்றன.

திட்ட மதிப்பீடு
---------------

1941 ஆம் வருடத்தில் சுமார் 1 லட்சத்து 25 ஆயிரம் இந்திய ரூபாய் மதிப்பீட்டில் கட்டப்பட்டுள்ளது.

மேற்கோள்கள்
-----------

1. ↑  AAYIRAM JANNAL VEEDU Thousandwindowhouse, சிவகங்கை மாவட்ட அரசு இணையப்பக்கம்
2. ↑  "காரைக்குடியின் அடையாளம், ஆயிரம் ஜன்னல் வீடு. சிறப்பு புகைப்படத் தொகுப்பு". விகடன்.
3. ↑  "தமிழ் கலாசார அழகை வெளிப்படுத்தும் ஆயிரம் ஜன்னல் வீடு". தினத்தந்தி கட்டுரை. 27 அக்டோபர் 2018. 27 அக்டோபர் 2018 அன்று பார்க்கப்பட்டது.
4. ↑  "ஆயிரம் ஜன்னல் வீடு". விருந்து இணையதளம்.
5. ↑  செட்டிநாட்டு வீடுகள் "aayiram annal veedu" Check `|url=` value (உதவி). கீற்று இணையதளம்.
**சி. முத்துசாமி கௌண்டர்** (பிறப்பு 1917) என்பவர் ஒரு இந்திய அரசியல்வாதி ஆவார். இவர் இந்திய ஒன்றியம், தமிழ்நாட்டைச் சேர்ந்த சுதந்திராக் கட்சி அரசியல்வாதி ஆவார். இவர் 1967 முதல் 1971 வரை கரூர் தொகுதி நாடாளுமன்ற உறுப்பினராக பணியாற்றினார்.

பின்னணி
-------

முத்துசாமி கௌண்டர் 1917 இல் சென்னை மாகாணத்தின் கரூரின் ஒரு முக்கிய குடும்பத்தில் பிறந்தார். இவரது தந்தை மாவட்ட அளவிலான அரசியல்வாதியாகவும், தாலுகா மற்றும் மாவட்ட வாரியங்களில் உறுப்பினராகவும் இருந்தார். இவரது மாமா மக்களவை உறுப்பினராக இருந்தார். முத்துசாமி வேளாண் அறிவியலில் பட்டம் பெற்றவர்.

அரசியல்
-------

முத்துசாமி, துவக்கத்தில், இந்திய தேசிய காங்கிரசில் சேர்ந்து, பிரதேச காங்கிரஸ் கமிட்டி உறுப்பினராக பணியாற்றினார். 1957 இல், இவர் இந்திய தேசிய காங்கிரசை விட்டு வெளியேறி, ராஜாஜி தொடங்கிய தேசிய ஜனநாயக காங்கிரசில் சேர்ந்தார். அக்கட்சியானது சுதந்திராக் கட்சியுடன் இணைக்கப்படும் வரை இவர் தேசிய ஜனநாயக காங்கிரசின் இணைச் செயலாளராக இருந்தார். சுதந்திரா கட்சியின் திருச்சிராப்பள்ளி மாவட்டப் பிரிவின் தலைவரான இவர், கரூர் தொகுதியில் இருந்து மக்களவைக்கு போட்டியிட்டு வெற்றிபெற்றார்.

முத்துசாமி 1967 முதல் 1971 வரை கரூர் தொகுதி நாடாளுமன்ற உறுப்பினராக இருந்தார். 1971இல் இந்திய தேசிய காங்கிரசு வேட்பாளர் கே. கோபாலிடம் தோல்வியுற்றார்.

குறிப்புகள்
-----------
**சி.ருத்ரைய்யா** (C. Rudhraiya, ஜூலை 25, 1947 - நவம்பர் 18, 2014) 1978ஆம் ஆண்டு தமிழ்த் திரையுலகில் மாறுபட்ட ஒரு இயக்குனராக நுழைந்தவர்.இவரின் சொந்த ஊர் சேலம் அருகிலுள்ள ஆத்தூர். திருச்சி செயிண்ட் ஜோசப் கல்லூரியில் படித்தவர்.சென்னை தரமணியில் உள்ள திரைப்படக் கல்லூரியில் திரைக்கதை எழுத்து மற்றும் இயக்கம் படித்தார். இவரது முதல் படமான "அவள் அப்படித்தான்", முன்னணி நட்சத்திரங்களான கமலஹாசன், ரஜினிகாந்த் மற்றும் ஸ்ரீபிரியா ஆகியோர் நடித்திருந்தபோதும், அவர்களிடமிருந்து வழமையாக ரசிகர்கள் எதிர்பார்க்கும் அம்சங்களைக் கொண்டிராது, வேறுபட்ட, உளவியல் தொடர்பான கதையைமைப்பைக் கொண்டிருந்ததால் தோல்வியுற்றது. இருப்பினும், இன்றளவும், தமிழில் வெளிவந்த சிறந்த படங்களில் ஒன்றாகக் கொண்டாடப்படுகிறது.

புதுமுகங்களை வைத்து 1980 ஆம் ஆண்டு சி.ருத்ரைய்யா இயக்கிய "கிராமத்து அத்தியாயம்" என்னும் திரைப்படமும் தோல்வியுற்றது. இதன் பிறகு அவரது படம் எதுவும் வெளிவரவில்லை. சில முயற்சிகள் துவக்கத்திலேயே தோல்வியுற்று விட்டன.

2014 ஆம் ஆண்டு நவம்பர் 18 ஆம் நாளன்று தனது 67வது அகவையில் சென்னையில் காலமானார்.

மேற்கோள்கள்
-----------

1. ↑  தி இந்து, கடலில் கலந்த புதுப்புனல் 20.நவம்பர் 2014
2. ↑  "காப்பகப்படுத்தப்பட்ட நகல்". 2014-11-21 அன்று மூலம் பரணிடப்பட்டது. 2014-11-21 அன்று பார்க்கப்பட்டது.
3. ↑
4. ↑
**சி.இ-20** (*C.E - 20* ) இஸ்ரோவால் முதல்முறையாக சொந்தத் தொழில்நுட்பத்தில் தயாரான தாழ்வெப்பப் பொறி. இதன் சோதனை ஓட்டம் மகேந்திரகிரி திரவ திட்ட இயக்க நிலையத்தில் டிசம்பர் 4-ம் தேதி வெற்றிகரமாக நடந்தது. இஸ்ரோவின் திட்டமான 640 டன் எடை கொண்ட ஜி. எஸ். எல். வி - எம்கே-3யை தாங்கிச் செல்லும் பொறியாகும்.

வரலாறு
------

ஜி. எஸ். எல். வி. செயற்கைக் கோள்களை விண்ணில் செலுத்துவதற்கான தாழ்வெப்பப் பொறிகளை ரஷ்யாவிடமிருந்து வாங்க இஸ்ரோ ஒப்பந்தம் செய்திருந்தது. அதன்படி ஏழு பொறிகளையும் வாங்கியது. இடையே அமெரிக்காவின் நெருக்கடியால் ஒப்பந்தம் ரத்தானது. அதனால், இந்தியா சொந்த தொழில்நுட்பத்தில் தயாரிக்கத் தொடங்கியது. அதிக எடை கொண்ட ராக்கெட்டை விண்ணில் செலுத்துவதற்காக திருவனந்தபுரம் அருகே வலியமலாவில் இருக்கும் திரவ இயக்க திட்ட மையத்தில் இது உருவானது .

வடிவமைப்பு
----------

இரு பக்கங்களிலும் தலா 200 டன் உந்துசக்தி கொடுக்கும் திட எரிபொருள் இன்ஜின், நடுவில் 110 டன் உந்துசக்தி கொடுக்கும் திரவ எரிபொருள் இன்ஜின் என இந்த விண்கலம் வடிவமைக்கப்படுகிறது. விண்கலத்தின் எடை அதிகம் என்பதால் அலைக்கற்றை பரிமாற்ற சாதனங்களை கூடுதலாக விண்ணுக்கு அனுப்ப முடியும். தொலை உணர்வு செயற்கைக்கோளான இது 36 ஆயிரம் கி.மீ. உயரத்தில் விண்ணில் நிலைநிறுத்தப்படும்.

சோதனை ஓட்டங்கள்
---------------

மகேந்திரகிரியில் 2013 ஆம் ஆண்டு, அக்டோபர் மாதம் முதல்கட்டமாக 3.5 வினாடிகள் இயக்கி சோதனை ஓட்டம் நடத்தப்பட்டது. அதில் விஞ்ஞானிகள் முழு திருப்தி அடைந்தனர். தொடர்ந்து, இன்ஜினின் மிக முக்கியப் பகுதியான உந்துகை அறை '(thrust chamber)' எனப்படும் இன்ஜின் நாசிலில் திரவ ஹைட்ரஜனும் திரவ ஆக்ஸிஜனும் சீராக வழங்கப்பட்டு, நிலைநின்று எரிகிறதா என்கிற சிக்கலான சோதனை ஓட்டம் டிசம்பர் 4, 2013 -ம் தேதி மொத்தம் 20 வினாடிகள் நடத்தப்பட்டது.

மேற்கோள்கள்
-----------

1. 1 2 3 4  டி.எல்.சஞ்சீவிகுமார் (8 திசம்பர் 2013). "இஸ்ரோவின் கனவு இன்ஜின் 'சிஇ–20' தயார்". 8 திசம்பர் 2013 அன்று பார்க்கப்பட்டது.
**சர்மிஸ்தா முகர்ஜி** (*Sharmistha Mukherjee*) (அக்டோபர் 30, 1965) இவா் ஒரு அரசியல்வாதி, இயக்குனா் மற்றும் நடனக் கலைஞா் ஆவார். மேலும், இவா் இந்திய தேசிய காங்கிரஸ் கட்சியிலும் இருக்கிறாா்.

ஆரம்பகால வாழ்க்கை மற்றும் கல்வி
-------------------------------

மேற்கு வங்கத்தில் பிறந்த சர்மிஸ்தா முகர்ஜி டெல்லியில் வளர்ந்தார். அவரது தந்தை பிரணாப் முகர்ஜி ஆவார்.மேலும் பிரணாப் முகர்ஜி 13ஆவது இந்திய குடியரசின் தலைவர் ஆவார்.

நடன வாழ்க்கை
------------

முகர்ஜி 12 வயதில் முறையான நடனப் பயிற்சியைத் தொடங்கினார்.  அவரது ஆசிரியர்களில் பண்டிட் துர்கலால், விதுஷி உமா சர்மா மற்றும் ராஜேந்திர கங்கனி ஆகியோர் அடங்குவர்.   *தி இந்து*  அவரது நடிப்பை "சாதித்தது" என்று அழைத்தது மற்றும் அவரது துல்லியமான அடிச்சுவட்டைப் பாராட்டியது.

அரசியல்
-------

சர்மிஸ்தா சூலை 2014 இல் இந்திய தேசிய காங்கிரசில் சேர்ந்தார். அதன் பின்னர் அவர் கட்சி ஏற்பாடு செய்த பேரணிகளில் தீவிரமாக பங்கேற்று வருகிறார். மேலும் தனது பகுதியில் உள்ள கட்சி ஊழியர்களுடன் அடிமட்டத்தில் பணியாற்றி வருகிறார்.  அவர் போட்டியிட்டார். டெல்லி சட்டமன்றத்தில் பிப்ரவரி 2015 இல் கிரேட்டர் கைலாஷ் தொகுதியிலிருந்து தோற்றாா். .ஆனால் , பரத்வாக்குப் பிறகு 6,102 வாக்குகளுடன் மூன்றாவது இடத்தைப் பிடித்தது ஆம் ஆத்மி கட்சி 57,589 வாக்குகள் பெற்றாா். மேலும் ராகேஷ் குல்லையா பாரதிய ஜனதா கட்சி, 43,006 வாக்குகள் பெற்றாா்.

குறிப்புகள்
-----------


1. ↑  "Pranab Mukherjee's daughter, Sharmistha Mukherjee joins protest against power outages". *The Economic Times*. 14 June 2014. .
2. ↑  Sandhu, Veenu (5 April 2013). "Sharmistha Mukherjee chose not to live in India's biggest house". *Business Standard*. .
3. 1 2  Varma, P. Sujatha (21 January 2012). "Hypnotic grace". *The Hindu*. .
4. ↑  Singh, Rohinee (14 November 2014). "Sharmistha Mukherjee wants to be a mass leader". *Daily News and Analysis*. .
5. ↑  "Sharmistha Mukherjee casts vote in GK, mum on Congress' prospects". *Zee News*. 7 February 2015. .
6. ↑  "Sharmistha loses Greater Kailash, gets just 6,000 votes". *Business Standard*. 10 February 2015. .
**சர்மிளாவின் இதய ராகம்** இலங்கையில் தயாரிக்கப்பட்ட முதலாவது தமிழ் வர்ணத்திரைப்படம். இது 1993இல் திரையிடப்பட்டது. இலங்கையின் வாரப் பத்திரிகையான சிந்தாமணியில் ஜெக்கியா ஜுனைதீன் என்ற பெண் எழுத்தாளர் 32 வாரங்களாக எழுதிய ஒரு தொடர்கதை மிகுந்த வரவேற்பைப் பெற்றதோடு, நாவலாகவும் வெளி வந்தது. இவரது கணவரான பேராதனை ஜுனைதீன் ஏற்கனவே இலங்கையில் தயாரான ஆங்கிலப்படங்களில் பணியாற்றிய அனுபவம் உள்ளவர். ஈழத்துத் தமிழ்த்திரைப்படங்களான டாக்சி டிரைவர், தெய்வம் தந்த வீடு ஆகியவற்றுக்கும் திரைக்கதை, வசனம் எழுதியவர். எனவே தனது மனைவியின் நாவலை படமாக்க நினைத்தார். இலங்கையின் மூன்று இனத்துக் கலைஞர்களையும் சம்பந்தப்படுத்தி படத்தை ஆரம்பித்தார். ஆனால் படம் நீண்ட காலம் தயாரிப்பில் இருந்துவிட்டது.

சிங்களத் திரைப்படங்களில் சற்று பிரபலமாக இருந்த சசி விஜேந்திரா, வீணா ஜெயக்கொடி இருவரும் பிரதான பாத்திரங்களிலும், எஸ். ராம்தாஸ், கே. எஸ். பாலச்சந்திரன், எம். எம். ஏ. லத்தீப், கே. ஏ. ஜவாஹர், எஸ். விஸ்வநாதராஜா போன்ற பலர் துணைப் பாத்திரங்களிலும் நடித்தார்கள். சிங்களப் படங்களை இயக்கிய சுனில் சோம பீரிஸ் இந்தப் படத்தை இயக்கினார். படப்பிடிப்பு செய்தவர் ஜே. ஜே. யோகராஜா. சரத் தசநாயக்காவின் இசையில், விஸ்வநாதராஜா, இஸ்மாலிகா, ஜுனைதீன் எழுதிய பாடல்களை, முத்தழகு, கலாவதி, எஸ். வீ. ஆர். கணபதிப்பிள்ளை, ராணி ஜோசப் ஆகியோர் பாடினார்கள்.

குறிப்பு
--------

* 1989இல் தயாரித்து முடிக்கப்பட்ட இந்தத் திரைப்படம் 4 வருடங்கள் கழிந்தபின்னரே 1993இல் திரைக்கு வந்தது.
* இத்திரைப்படம் "ஒப மட்ட வாசனா" என்ற தலைப்பில் சிங்களத்தில் மொழிமாற்றம் செய்யப்பட்டது.

வெளி இணைப்பு
------------

* சர்மிளாவின் இதயராகம் பற்றிய கட்டுரை - கே.எஸ்.பாலச்சந்திரன்
**ராதா கிருஷ்ண சின்ஹா (Radha Krishna Sinha** (இந்தி: राधा कृष्ण सिन्हा; 1 சனவரி 1917 – 27 ஆகஸ்டு 2003) என்பவர் இந்திய ஆங்கில இலக்கிய அறிஞர் ஆவார். இவரின் மூதாதையர்கள் கல்வியாளர்கள் ஆவர். இவர் ஆக்சுபோர்டு பல்கலைக்கழகத்தில் முனைவர் பட்டம் பெற்றார். மேலும் பாட்னா பல்கலைக்கழகத்தின் ஆங்கிலத் துறையில் தலைவராக பணியாற்றினார்.

சுயசரிதை
--------

சின்ஹா சனவரி 1,1917 இல் மஹேஷ்பூர், பீகாரில் செல்வந்தக் குடும்பத்தில் பிறந்தார். 1950 இல் ஆக்சுபோர்டு பல்கலைக்கழகத்தில் ஆங்கில பிரிவில் முனைவர் பட்டம் பெற்றார். பாட்னா பல்கலைக் கழகத்தில் சூலை 7, 1938 முதல் சனவரி 31, 1979 வரை பேராசிரியராகப் பணியாற்றினார். அந்த சமயத்தில் இலக்கியத்தில் டி. எச். லாரன்சின் ஆதிக்கம் எனு பெயரில் ஆராய்ச்சி மேற்கொண்டார்.

சான்றுகள்
---------


1. 1 2  Sinha, Sunita (2007). *Graham Greene: A Study of His Major Novels*. 6A, Shahpur Jat, New Delhi-110049, India: Atlantic Publishers & Distributors. பன்னாட்டுத் தரப்புத்தக எண்:978-81-269-0876-9.
2. 1 2  Sinha, Radha Krishna (2005). *An Epitome of English Literature ; A Commemorative Volume in Honour of Dr. R.K. Sinha (A Festschrift)*. Srishti Publishers & Distributors. பன்னாட்டுத் தரப்புத்தக எண்:978-81-88575-58-9.
**இயற்கை எல்லை** (*natural border*) என்பது இறைமையுள்ள நாடுகளுக்கிடையே அல்லது அவற்றின் மாநிலங்களுக்கிடையே ஆறுகள், மலைத் தொடர்கள், அல்லது பாலைவனங்கள் போன்ற இயற்கையான புவியியல் அமைப்பால் எழும் எல்லைக்கோடு ஆகும். மேற்கத்திய பண்பாட்டில் உரூசோவின் *இயற்கை* கருத்துருக்களாலும் தேசியவாதக் கருத்துருக்களாலும் 17வது நூற்றாண்டில் "இயற்கையான எல்லைக்கோடுகளின் கோட்பாடு" உருவானது. சீனாவில் இயற்கையோடிணைந்த கட்டுப்பாட்டு வலயங்கள் இதற்கு முன்னமேயே கடைபிடிக்கப்பட்டுள்ளன.

இயற்கையோடிணைந்த எல்லைகள் போர்களுக்கு மிகவும் பயனுள்ளதாக அமைகின்றன; இத்தகைய இயற்கை வரம்புகளை தாண்டுவது படையெடுக்கும் எதிரிகளின் காலாட்படைகளுக்கு தடங்கல்களை ஏற்படுத்துவதால் எல்லைகளைக் காப்பது படைத்துறைக்கு எளிதாகின்றது.

இயற்கையான எல்லைகளை எட்டும்வரை இராச்சியத்தை விரிவாக்கிக் கொண்டு செல்வது முந்தைய அரசர்களின் முதன்மை இலக்காக இருந்தது. காட்டாக உரோமைக் குடியரசும் பின்னர் உரோமைப் பேரரசும் தங்கள் ஆட்பகுதியை சில இயற்கை அரண்களை எட்டும் வரை தொடர்ந்தனர்: முதலாவதாக ஆல்ப்ஸ், பின்னர் ரைன் ஆறு, தன்யூப் ஆறு மற்றும் சகாரா பாலைவனம். ஐரோப்பாவின் நடுக்காலத்திலிருந்து 19வது நூற்றாண்டு வரை, பிரான்சு தனது எல்லைகளை ஆல்ப்சு, பிரனீசு, மற்றும் ரைன் ஆறு வரை விரிவாக்கி வந்தது.

இத்தகைய இயற்கை எல்லைகள் மாறும்போது நாடுகளுக்கிடையே ஆட்சிப்பகுதிக் குறித்த பிணக்குகள் ஏற்படுவதுண்டு. இதற்கு காட்டாக அமெரிக்காவிற்கும் மெக்சிக்கோவிற்கும் ரியோ கிராண்டே ஆற்றையொட்டிய எல்லைக்கோடு வரையறுக்கும் ஆட்பகுதி குறித்த பன்முறைச் சண்டைகளைக் குறிப்பிடலாம்.

மேற்சான்றுகள்
-------------

1. ↑  Dikshit, Ramesh Dutta (1999). *Political Geography: the Spatiality of Politics* (3rd ). New Delhi: McGraw-Hill. பக். 70. பன்னாட்டுத் தரப்புத்தக எண்:978-0-07-463578-0.
2. ↑  See Wheatley, Paul (1971). *The Pivot of the Four Quarters: a preliminary enquiry into the origins and character of the ancient Chinese city*. Chicago: Aldine Publishing. பக். 170–173. பன்னாட்டுத் தரப்புத்தக எண்:978-0-85224-174-5. .
3. ↑  Carlton, J. H. Hayes (1916). *A Political and Social History of Modern Europe, volume 1*. New york: Macmillan. பக். 119. இணையக் கணினி நூலக மையம்:2435786.
**வல்லினம்** என்பது 2014ல் வெளிவந்த தமிழ் திரைப்படமாகும். இதை ஆசுக்கார் இரவிச்சந்திரன் தயாரித்துள்ளார். இதில் நகுல், மிருதுளா, சகன் போன்றோர் நடித்துள்ளனர்.

கதைச்சுருக்கம்
--------------

திருச்சியில் ஒரு கல்லூரியில் படிக்கும் கிருஷ்ணா (நகுல்), கூடைப்பந்து விளையாடும்போது அவன் நண்பன் சிவா (கிருஷ்ணா) எதிர்பாராத விதமாக இறந்து போய்விட, இனிமேல் கூடைப்பந்தைத் தொடுவதில்லை என்று முடிவெடுக்கிறான். கல்லூரியையும் மாற்றிச் சென்னைக்கு வந்துவிடுகிறான். கல்லூரியில் புதிய நண்பர்களோடு ஒரு பெண்ணின் (மிருதுளா) நட்பும் கிடைக்கிறது. அந்தக் கல்லூரி கிரிக்கெட்டில் தொடர்ந்து வெற்றிபெற்று வருவதால் கல்லூரியில் கிரிக்கெட் விளையாட்டே முன்னால் நிற்கிறது. கூடைப்பந்தாட்டம் முதலான விளையாட்டுக்கள் அலட்சியப்படுத்தப்படுகின்றன. அவற்றை ஆடுபவர்கள் அவமானப்படுத்தப்படுகிறார்கள்.

இதைப் பார்க்கும் கிருஷ்ணா மீண்டும் கூடைப்பந்து விளையாட முடிவெடுக்கிறான். ஒரு கட்டத்தில் கிரிக்கெட் குழு, கூடைப்பந்தாட்டக் குழு இரண்டுக்குமிடையே பிரச்சனை வருகிறது. கூடைப்பந்து அணிக்குக் கல்லூரி நிர்வகத்தின் ஆதரவு கிடைக்கவில்லை. அவர்கள் பந்தய விளையாட்டு ஆட எந்த உதவியும் கிடைக்கவில்லை. கிரிக்கெட் அணியினர் கோப்பை வென்றதால்தான் கல்லூரியில் ஆதிக்கத்துடன் இருக்கிறார்கள், தாங்களும் கோப்பையை வென்றால்தான் ஆதிக்கம் பெற முடியும் என்பதை உணர்ந்த கூடைப்பந்து அணி, கோப்பையை வெல்லும் முனைப்புடன் போராடுகிறது. இந்தச் சவாலை அந்த அணி சமாளிக்கும் விதத்தை இயக்குநர் விளக்கியுள்ளார்.

மேற்கோள்கள்
-----------

1. ↑  "வல்லினம்". மாலைமலர். 16 மார்ச் 2014 அன்று பார்க்கப்பட்டது.
**பிரேக்கிங் இன்** (***Breaking In***) 2018 ஆண்டு வெளியாக இருக்கும் அமேரிக்க மயிர் கூச்சசெரியும் திரைப்படம். இதை ஜேம்ஸ் மெக்டெய்க் இயக்கியுள்ளார். படத்தில் முதன்மைப் பாத்திரத்தில் கேப்ரியல் யூனியன் நடித்ததுள்ளார். படத்தை வில்லே பாக்கர், ஜேம்ஸ் லோபஸ், கிரெய்க் பெர்ரி மற்றும் ஷீலா டெய்லருடன் இணைந்து யூனியன் தயாரித்து உள்ளனர்.

கதை
---

பதின்ம வயது குழந்தைகளின் தாயான காப்ரியல், தன் தந்தையின் மறைவை அடுத்து அவரது சொத்துகள் குவிந்திருக்கும் வனாந்தர வீட்டுக்கு வருகிறார். வெளியாட்கள் எளிதில் ஊடுருவ முடியாத நவீனப் பாதுகாப்பு அம்சங்கள் நிறைந்த அந்த வீட்டில் அம்மாவும் குழந்தைகளும் உற்சாகமாகப் புழங்கத் தொடங்குகின்றனர். அப்போது காப்ரியலின் தந்தை பதுக்கி வைத்திருக்கும் பணக்குவியலை அபகரிக்க கொடூரக் குற்றவாளிகள் நால்வர் நள்ளிரவில் அந்த வீட்டை சுற்றி வளைக்கிறார்கள்.

திட்டமிட்டு வீட்டினுள் ஊடுருவும் கொள்ளையர்கள், காப்ரியலின் குழந்தைகளைப் பணயமாக்கி பணக் கொள்ளையில் முன்னேறுகிறார்கள். எதிர்பாராதவிதமாக வீட்டுக்கு வெளியே மாட்டிக்கொள்ளும் காப்ரியல் தன் குழந்தைகளை மீட்கத் துணிகிறார். தன்னாலான புத்தியையும் சக்தியையும் திரட்டி, வீட்டின் நவீன பாதுகாப்பு அம்சங்களைத் தகர்த்து உள்ளே நுழைவதுடன், கொள்ளையர்களையும் நேருக்கு நேர் எதிர்கொள்கிறார்.

தயாரிப்பு
---------

பிரேக்கிங் இன் முதன்மையான ஒளிப்படப் பிடிப்பு 2017 சூலையில் லாஸ் ஏஞ்சலஸ் மற்றும் மாலிபு, கலிபோர்னியாவில் தொடங்கியது.

யுனிவர்சல் ஸ்டுடியோஸ் படத்தின் அதிகாரப்பூர்வ முன்னோட்டத்தை 2018 சனவரி 11 அன்று வெளியிட்டது.

மேற்கோள்கள்
-----------

1. ↑  wilsonmorales (2017-05-31). "Gabrielle Union To Star & Produce "Breaking In" With Will Packer - blackfilm.com/read | blackfilm.com/read". Blackfilm.com. 2017-09-04 அன்று மூலம் பரணிடப்பட்டது. 2017-06-21 அன்று பார்க்கப்பட்டது.
2. ↑  Amanda N'Duka (2017-05-30). "Gabrielle Union Reunited W/ Will Packer To Produce & Star In 'Breaking In'". Deadline. 2017-09-04 அன்று பார்க்கப்பட்டது. More than one of `|author=` மற்றும் `|last=` specified (உதவி)
3. ↑  "'Girls Trip' producer Will Packer finds success by targeting an underserved audience". LA Times. 2017-09-04 அன்று பார்க்கப்பட்டது.
4. ↑  "Breaking In - Official Trailer [HD". YouTube. 2018-01-11. 2018-01-18 அன்று பார்க்கப்பட்டது.
**பாகமண்டலா நாடு சட்டமன்றத் தொகுதி** (*Bhagamandala Nad Assembly constituency*) என்பது கூர்க் சட்டமன்றத்தின் ஒரு தொகுதியாகச் செயல்பட்டது. இது 1952-ல் தேர்ந்தெடுக்கப்பட்ட இந்தியாவின் குடகு மாநிலத்தின் சட்டமன்றமாகும். பாகமண்டலாப் பகுதியின் பொருளாதாரம் தேன் மற்றும் ஏலக்காய் ஏற்றுமதியால் ஆதிக்கம் செலுத்தியது. 1956ஆம் ஆண்டில் இத்தொகுதி நீக்கப்பட்டது.

1952 தேர்தல்
------------

மூன்று வேட்பாளர்கள் 1952 சட்டமன்றத் தேர்தலில் பாகமண்டல நாடு தொகுதிக்குப் போட்டியிட்டனர்:

* இந்தியத் தேசிய காங்கிரசின் கொனானா தேவியா 2,347 வாக்குகள் (58.62%) பெற்று வெற்றி பெற்றார்.
* பட்டமடா பொன்னப்பா, சுயேச்சை, 1,384 வாக்குகள் (34.57%)
* ஜெயராம் சிங், சுயேச்சை, 273 வாக்குகள் (6.82%)

சுமார் 80.3% வாக்காளர்கள் வாக்களித்த இத்தேர்தலில் வாக்களித்தனர். 1952ஆம் ஆண்டு இந்தியாவில் நடைபெற்ற சட்டமன்றத் தேர்தல்களில், இங்குதான் அதிக வாக்குகள் பதிவாகியிருந்தது.

மேற்கோள்கள்
-----------

1. ↑   *India Votes*. 1968. பக். 355. .
2. ↑   *Census of India, 1961*. 1965. பக். 30. .
3. ↑  Election Commission of India. *STATISTICAL REPORT ON GENERAL ELECTION, 1951 TO THE LEGISLATIVE ASSEMBLY OF COORG*
4. ↑   *The March of India*. 1957. பக். 10. .
பாகன் அல்லது பகன் மியான்மரில் மண்தாலே பிரதேசத்தில் உள்ள பண்டைய நகரம். 9 முதல் 13 ஆம் நூற்றாண்டு வரை, பாகன் இராச்சியத்தின் தலைநகரமாக இருந்தது, பின்னர் நவீன மியான்மர் என்ற ஒருங்கிணைத்த பகுதியை உருவாக்கிய முதல் பேரரசு என்ற பெயரை பெற்றது. பாகன் இராச்சியம் உச்சத்தில் இருந்த பொழுது 11 மற்றும் 13 ஆம் நூற்றாண்டுகளுக்கு இடையில், 10,000 க்கும் மேற்பட்ட பெளத்த கோயில்கள், தூபிகள் மற்றும் மடாலயங்கள் ஆகியவை பாகன் சமவெளிகளில் கட்டப்பட்டன. இதில் 2,200 க்கும் மேற்பட்ட கோவில்கள் மற்றும் தூபிகள்(பகோடாக்கள்) இன்றும் உள்ளன.

பாகன் தொல்பொருளியல் மண்டலம், மியான்மரின் முக்கிய சுற்றுலாத் தலமாக விளங்குகிறது. எந்தளவுக்கு என்றால் கம்போடியாவில் உள்ள அங்கோர்வாட் அளவுக்கு பாகனையும் விரும்பிப் பார்க்கிறார்கள்.

வரலாறு
------

### 9 முதல் 13 வது நூற்றாண்டு வரை

11 மற்றும் 13 ஆம் நூற்றாண்டில் பாகன் இராச்சியத்தில் 10,000 கோவில்கள் கட்டப்பட்டது.
பாகன் பேரரசு கிமு 1210
பர்மிய வரலாற்றின் படி, பாகன் இரண்டாம் நூற்றாண்டில் நிறுவப்பட்டது, மேலும் கிமு 849 ஆம் ஆண்டில் மன்னர் பயின்பயாவால் கட்டமைக்கப்பட்டது.  இவர் பாகன் வம்சாவழியின் 34 காவது வாரிசாக இருந்தார். இருப்பினும் பிரதான ஆராய்ச்சியாளர்களின் கூற்றுப்படி பாகன் ஒன்பதாம் நூற்றாண்டில் நடுப்பகுதியில் மிர்மான் மக்களால் உருவாக்கப்பட்டிருக்கலாம். அவர்கள் நாஞ்சோ இராச்சியத்தில் இருந்து இராவாதி பள்ளதாக்கிறகுள் வந்ததாக நம்பப்படுகிறது. 10 ஆம் நூற்றாண்டின் பிற்பகுதி வரை பியு நகரத்தின் மாநிலங்களில் ஒன்றாக இருந்தது, பர்மிய மக்களின் வளர்ச்சிக் காரணமாக பின்னர் ஆட்சி அதிகாரம் பர்மிய மக்களிடம் வந்தது.

1044 ஆண்டு முதல் 1287 ஆண்டு வரையான காலப்பகுதியில் பாகன் தலைநகராகவும், பாகன் பேரரசின் அரசியல், பொருளாதார மற்றும் கலாச்சார மையமாகவும் இருந்தது. பகான் சமவெளிகளில் 104 சதுர கிலோமீட்டர் (40 சதுர மைல்) பரப்பளவில் 250 ஆண்டுகளுக்கு மேலாக, பாகனின் ஆட்சியாளர்களால் 10,000 ஆன்மீக நினைவுச் சின்னங்கள் (சுமார் 1000 தூபிகள், 10,000 சிறு கோவில்கள் மற்றும் 3000 மடாலயங்கள்)  கட்டப்பட்டது. செழிப்பாக நகரம் வளர்ந்து, பெருமை பெற்றது. மதம் மற்றும் மதச்சார்பற்ற படிப்புகளுக்கு ஒரு பெருநகர மையமாக மாறியது, பாலி மொழியில் இலக்கணம் மற்றும் தத்துவ-உளவியல் (அபிதாமா) போன்ற ஊக்கத்தொகையோடு கூடிய படிப்புகளுக்கு சிறப்புப் பெற்றது இதோடு மேலும் பல பாடப் பிரிவுகள் நூல், ஒலியியல், இலக்கணம், ஜோதிடம், இரசவாதம், மருத்துவம் மற்றும் சட்ட ஆய்வுகள் ஆகியவற்றுக்கும் சிறப்புப் பெற்றது.  இந்தியா, இலங்கை மற்றும் கெமர் நாடுகள் வரை இந்த நகரத்தின் புகழ் பரவி, துறவிகள் மற்றும் மாணவர்களை ஈர்த்தது.

பாகன் கலாச்சாரத்தில் மதம் பெரும் ஆதிக்கம் செலுத்தியது. இது பியு சகாப்தத்தின் தொடர்ச்சியாக இருந்தது. அங்கு தேரவாத பௌத்தம் மற்றும் மஹாயான பௌத்தம் இரண்டும் மக்களால் பின்பற்றப்பட்டு இருந்தது. இது தவிர தாந்திரிக் புத்தமதம், பல்வேறு இந்து மதப் (சைவம், வைனவம்) பள்ளிகள், இது தவிர உள்ளூர் ஆன்மீக (நாட்) நம்பிக்கைகளும் இருந்தன. 11 ஆம் நூற்றாண்டின் முற்பகுதியில் இருந்து தேரவாத பௌத்தம்திற்கு மன்னரின் ஆதரவு கிடைக்கப் பெற்றதால் பௌத்த பாடசாலைகள் படிப்படியாக முதன்மையான மதமாக மாற வழிவகுத்தது, பிற மதங்கள் மற்றும் மரபுகள் அனைத்தும் படிப்படியாக குறைந்தது ஒரு கட்டத்தில் முழுமையாக மறைந்துவிட்டது.

மேலும் பார்க்க
--------------

* மியான்மரில் பெளத்தமதம்
* மராக் யு
* மண்தாலே பிரதேசம்
* மண்டலை

மேற்கோள்கள்
-----------

1. ↑   Business: The promise—and the pitfalls
2. ↑  Harvey 1925: 18
3. ↑  Stadtner 2011: 216
4. 1 2  Lieberman 2003: 115–116

வெளிப்புற இணைப்புகள்
--------------------
**மண்டலபுருடர்** என்பவர் சூடாமணி நிகண்டு என்னும் நூலை இயற்றியவர். இவர் தன்னை "வீங்குநீர்ப் பழனம் சூழ்ந்த வீரமண்டலவன்" எனக் கூறிக்கொள்கிறார். வீரை என்பது வீரபுரம் என்பதன் மரூஉ. இவரது சமயம் ஆருகதம். இதனை இவரது 'பன்னிரண்டாவது பல்பெயர்க் கூட்டத்து ஒருபெயர்த் தொகுதி' என்னும் பகுதிக்கு எழுதப்பட்டுள்ள சிறப்புப் பாயிரத்திலுள்ள தொடரால் அறியலாம். இவர் கிருஷ்ணதேவராயர் காலத்தில் வாழ்ந்தவர். பல வடசொற்களைத் தமிழ்ச்சொள்களாக ஆக்கிப் பொருளினைத் தொகுத்துக் கூறியுள்ளார். நிகண்டு நூல்கள் பலவற்றில் இவர் இயற்றிய நிகண்டு விருத்தம் என்னும் யாப்பில் உள்ளமையால் பலரும் படித்துப் புரிந்துகொண்டு போற்றுகின்றனர்.

அடிக்குறிப்பு
-------------

1. ↑  மண்டல புருடர் (1509-1529 (கிருஷ்ணதேவராயர் காலம்)). *சூடாமணி நிகண்டு மூலமும் உரையும் (ஆறுமுக நாவலர் பரம்பரை யாழ்ப்பாணம் மேலைப்புலியூர் நா. கதிரைவேற்பிள்ளை மாணாக்கர் ப. கணேச முதலியார் 12 ஆம் தொகுதிக்கு எழுதிய உரையுடன்), பதிப்பு 1934*. திருநெல்வேலி, சென்னை: பூமகள் விலாச அச்சுக்கூடம். பக். 83.
2. ↑  
சொல்வகை எழுத்து எண் எல்லாம் தொல்லை நூல் எல்லையா  

நல்வகை யாக்குப் பிண்டி நான்முகன் நாளும் தீமை  

வெல்வினை தொடங்கச் செய்து வீடு அருள்வோன் தாள் போற்றி  

பல்வகைப் பெயர்க் கூட்டத்தின் ஒருபெயர் பகரல் உள்ளாம்.
**பித்துண்டா** என்பது பண்டைய கலிங்க இராச்சியத்தில் இருந்த ஒரு துறைமுக நகரம். இது இந்தியாவின் கிழக்குக்கரையில் அமைந்திருந்தது. இன்றைய ஆந்திரப் பிரதேசத்தின் கிருஷ்ணா மாவட்டத்தை உள்ளடக்கியிருந்த இரு பழைய இராச்சியம் ஒன்றின் தலைநகரமாக பித்துண்டா இருந்தது. இவ்விடம் தற்கால மசூலிப்பட்டினத்துக்கு அண்மையிலேயே உள்ளது. பித்துண்டா, சிக்காகோலாவுக்கு அண்மையில் உள்ள பாலூருக்கும், கலிங்கப்பட்டினத்துக்கும் தெற்கே அமைந்திருந்ததாக சில்வா லெவி கருதுகிறார்.

மகாவீரர் காலத்தில் பித்துண்டா ஒரு முக்கிய மையமாக விளங்கியதாகவும், சம்பாவில் (இன்றைய வியட்நாம்) இருந்து வணிகர்கள் இங்கே அடிக்கடி வந்துபோனதாகவும் சமண நூலான *உத்தரதியான சூத்திரம்* விவரிக்கிறது. காரவேலன் (கிமு 209 - 170) இந்நகரை அழித்ததாக ஆத்திகும்பா கல்வெட்டிலிருந்து அறிய முடிகிறது. கலிங்கத்துக்கும், தமிழ் அரசுகளின் கூட்டமைப்புக்கும் இடையேயான போரின்போது இது நிகழ்ந்தது. இந்நகரைக் கைப்பற்றிய காரவேலன் நகரை அழித்துக் கழுதை பூட்டி உழுததாகத் தெரிகிறது. பித்துண்டா, பெரிப்பிளசிலும், தொலமியின் புவியியலிலும் (கிபி 90 - 168) *பிதுண்ட்ரா* எனக் குறிக்கப்பட்டுள்ளது.

குறிப்புக்கள்
-------------

1. 1 2  Ramesh Chandra Majumdar, Anant Sadashiv Altekar (1986). *Vakataka - Gupta Age Circa 200-550 A.D.*. Motilal Banarsidass Publ.. பக். 68. பன்னாட்டுத் தரப்புத்தக எண்:81-208-0026-5. .
2. 1 2  Balabhadra Ghadai (July 2009). "Maritime Heritage of Orissa" (PDF). *Orissa Review*. 2010-11-25 அன்று பார்க்கப்பட்டது.
3. ↑  Romila Thapar (2004). *Early India: From the Origins to AD 1300*. University of California Press. பக். 212. பன்னாட்டுத் தரப்புத்தக எண்:0-520-24225-4. .
4. ↑  Nihar Ranjan Patnaik (1997). *Economic history of Orissa*. Indus Publishing. பக். 131. பன்னாட்டுத் தரப்புத்தக எண்:81-7387-075-6. .
**காங்ரா நகராட்சி**, இந்திய மாநிலமான இமாச்சலப் பிரதேசத்தின் காங்ரா மாவட்டத்தில் உள்ளது. முற்காலத்தில் இவ்வூரை **நாகர்கோட்** என்று அழைத்தனர். இங்குள்ள தேவி *வஜ்ரேஸ்வர் கோயில்* புகழ்பெற்றதாகும்.

பொருளாதாரம்
-----------

இங்கு தேயிலைத் தோட்டங்கள் உள்ளன. அரிசி, உருளைக்கிழங்கு, தேன் ஆகிய பொருட்கள் இங்கிருந்து ஏற்றுமதி செய்யப்படுகின்றன.

சுற்றுலா
--------

அம்பிகா மாலா கோயில், காங்ரா கோட்டை
மஸ்ரூரில் உள்ள பாறைக் கோயில்
காங்ரா பள்ளத்தாக்கில் உள்ள தேயிலைத் தோட்டங்களைக் காணவும், மலைப்பாங்கான இயற்கை அழகை ரசிக்கவும் சுற்றுலாப் பயணிகள் வந்துசெல்கின்றனர்.

பாண்டவர் காலத்துக் கோயில்கள் பல இங்கிருக்கின்றன. அருகிலுள்ள கோபால்பூர் என்ற ஊரில் இயற்கைப் பூங்கா ஒன்று அமைக்கப்பட்டது. காங்ரா கோட்டையும் காணத்தக்க இடமாகும்

போக்குவரத்து
------------

இவ்வூரில் விமான நிலையம் உள்ளது. இங்கு ரயில்நிலையமும் உள்ளது.

சான்றுகள்
---------

1. ↑  Kangra Town *The Imperial Gazetteer of India*, v. 14, *p. 397.*

இணைப்புகள்
----------

* விக்கிச்செலவில் செலவு வழிகாட்டி: Kangra
* Kangra photo gallery பரணிடப்பட்டது 2013-12-31 at the வந்தவழி இயந்திரம்
* Official Website of Kangra
* Plastic Surgery in Kangra and rest of India in ancient times
ரா. கனகலிங்கம்
**ரா. கனகலிங்கம்**, மகாகவி பாரதியாரின் அன்புக்கு பாத்திரமானவர். ஆதி திராவிடர் வகுப்பில் பிறந்த கனகலிங்கத்திற்கு, 1908-இல் பாரதியார் புதுச்சேரியில் வாழ்ந்த போது அறிமுகம் ஆனார். பாரதியார் கனகலிங்கத்திற்கு காயத்திரி மந்திரம் உபதேசம் செய்து பூணூல் அணிவித்தார். பாரதியாரின் மறைவிற்குப் பின் அவரது வாழ்க்கை குறிப்புகள் கொண்ட என் குருநாதர் பாரதியார் எனும் நூலை ரா. கனகலிங்கம் எழுதி 1947-இல் வெளியிட்ட்டார். இந்நூலுக்கு எஸ். வையாபுரிபிள்ளையும், பி.ஶ்ரீ. ஆசார்யாவும் முன்னுரை எழுதியுள்ளனர்.

பாரதியார் குறித்த கனகலிங்கத்தின் சில குறிப்புகள்
------------------------------------------------

முதலாம் உலகப்போரின் போது கனகலிங்கம் எழுத்தர் வேலைக்காக மெசொப்பொத்தேமியாவிற்கு சென்று விடுகிறார். அவர் திரும்பி வரும் போது பாரதியார் சென்னைக்குப் போய் விடுகிறார். பணிக்காலம் முடிந்து புதுச்சேரி திரும்பிய கனகலிங்கம் தானும் சென்னைக்குப் போய் விடுகிறார். சென்னையில் அக்காலத்தில் ஹரிஜனங்களிடையே ‘திராவிடர்’, ‘ஆதி திராவிடர்’ அரசியல் மும்முரமாக இருந்ததையும் அக்கூட்டங்களுக்குத் தான் போனதையும், அங்கு எங்குமே பாரதியாரைக் காணாததையும் கனகலிங்கம் பதிவுச் செய்கிறார். ஒரு சமயம் பாரதியாரை கனகலிங்கம் கண்டு பிடித்து விடுகிறார். சில சந்திப்புகளுக்குப் பிறகு கனகலிங்கம் தன் நண்பர் சார்பில் பாரதியிடம் "எங்கள் சமூகத்தாரை திராவிடர் என்று அழைப்பதா, ஆதிதிராவிடர் என்றழைப்பதா" என வினவுகிறார். பாரதி அதற்கு, "அடேய் எனக்கு ஜாதியும் கிடையாது, சுண்டைக்காயும் கிடையாது. என்னிடம் ஆதித்திராவிடர், அநாதித்திராவிடர் என்று விவகாரத்தை ஏன் கொண்டு வந்தாய்" என்றாராம், ‘வேடிக்கையாக’. இல்லை ஏதாவது சொல்லுங்கள் என்று அழுத்திக் கேட்டதற்குப் பாரதி தனக்கு "திராவிடர், ஆதி திராவிடர், ஆரியர், என்ற வேற்றுமையும் பிடிக்காது; எல்லா மக்களும்" சமம் என்று சொல்லச் சொல்கிறார்.

பாரதியார் எழுதுவதற்குக் காகிதம் வாங்க தன்னிடம் உள்ள பழைய செய்தி தாள்களை விற்று விடுவாராம். வீட்டு மாடியில் வெற்று மேல் உடம்போடு தலைமுடி காற்றில் அசைய சக்தி பூஜை செய்தோ அல்லது பிரமைப் படித்து உலவியோ அயலாரை பாரதி பயமுறுத்தியிருக்கிறார்.

புதுச்சேரி தேர்தல் காலத்தில் தோட்டி இனத்தைச் சேர்ந்த தம்பலாவின் வீடு தேடிப் போய்ப் பாரதி இரண்டு வார்த்தைகள் பேசுகிறான். "யாரையும் ஒதுக்குதல் கூடாது. முரடராயிருந்தாலும். பேசினால் தான் அவர்களை நம் பக்கம் இழுக்க முடியும்" என்று கனகலிங்கத்துக்குப் பயிற்றுவிக்கிறார்.

இதனையும் காண்க
--------------

* என் குருநாதர் பாரதியார்

மேற்கோள்கள்
-----------

1. ↑   கனகலிங்கம் கண்ட பாரதி: சில புதிய செய்திகள்

வெளி இணைப்புகள்
---------------

* என் குருநாதர் பாரதியார்: ரா.கனகலிங்கம்